kalixlouiis/myanmar-wikipedia-corpus huggingface dataset:
Version name Date Platform version Projects Main changes 21 June 2004 28 June 2005 Added Java 5 support: generics, annotations, boxing-unboxing, enums, enhanced for loop, varargs, static imports Callisto 30 June 2006 Callisto projects Europa 29 June 2007 Europa projects Ganymede 25 June 2008 Ganymede projects Galileo 24 June 2009 Galileo projects Helios 23 June 2010 Helios projects Indigo 22 June 2011 Indigo projects Juno 27 June 2012 Juno projects Kepler 26 June 2013 Kepler projects Luna 25 June 2014 Luna projects Integrated Java 8 support;4.4.0 | projects.eclipse.org in the prior version, this was possible via a Java 8 patch plug-in Mars 24 June 2015 Mars projects Neon 22 June 2016 Neon projects Oxygen 28 June 2017 Oxygen projects Photon June 2018 Photon projects မှတ်စု ကိုးကား Category:ဆော့ဖ်ဝဲလ်။
အပြည်ပြည်ဆိုင်ရာကလေးများကျောင်း (; အတိုကောက် ISY) သည် မူကြိုအဆင့်မှ အထက်တန်းအဆင့် အထိ သင်ကြားပေးသော ကိုယ်ပိုင်ကျောင်း တစ်ခုဖြစ်သည်။
ကျား − မ အတူသင်ကြားသော ကျောင်းဖြစ်သည်။
ကျောင်းကို ၁၉၅၅ ခုနှစ်တွင် တည်ထောင်ခဲ့သည်။
ကျောင်းသည် ပုံမှန်အားဖြင့် ဩဂုတ်လတွင် ဒုတိယပတ်တွင် စတင်ပြီး ဇွန်လလ ပထမပတ်တွင် ပြီးဆုံးသည်။
အမေရိကန်နိုင်ငံတွင် သွားရောက်ပညာသင်ကြားလိုသော နိုင်ငံအတွင်းရှိ ကျောင်းသားများအတွက် ပညာရေးအစီအစဉ်တစ်ခုဖြစ်သည်။
ဤကျောင်းသည် အမေရိကန်သံရုံး၏ အုပ်ချုပ်မှုအောက်တွင် ကိုယ်ပိုင်ကျောင်းတစ်ခုအနေဖြင့် လည်ပတ်သည်။
အမေရိကန်သံရုံးမှ အထေက်အပံ့ပေးထားပြီး အမေရိကန်ပြည်ထောင်စု နိုင်ငံခြားရေးဝန်ကြီးဌာနမှတဆင့် နိုင်ငံရပ်ခြားကျောင်းများရုံးမှ ရန်ပုံငွေ အနည်းငယ်ကို လက်ခံရရှိသည်။
ဟင်္သာကုန်းဘုရား သည် မြန်မာနိုင်ငံ၊ ပဲခူးတိုင်းဒေသကြီး၊ ပဲခူးမြို့၏ အထင်ကရဘုရားတစ်ဆူ ဖြစ်သည်။
နိုင်ငံခြားသား ခရီးသည်များကို ဆွဲဆောင်သည့် အဓိကနေရာတစ်ခု ဖြစ်သည်။
အမည်မှာ ဒဏ္ဍာရီလာ ဟင်္သာငှက်ကို အစွဲပြုကာ ပေးထားသည်။
ဟင်္သာငှက်သည် မွန်လူမျိုးတို့၏ သင်္ကေတ တစ်ခုလည်းဖြစ်သည်။
Sylvia Fraser-Lu (1994), Burmese Crafts: Past and Present, Oxford University Press, ISBN 978-0195886085, page 116Robert Reid and Michael Grosberg (2005), Myanma (Burma), ISBN 978-1740596954, page 140 မြန်မာဒဏ္ဍာရီများအရ တောင်ကုန်းထက်တွင် ဘုန်းကြီကျောင်းတစ်ခု တည်ရှိခဲ့သည်။
ထိုနေရာသည် ပင်လယ်ရေမြင့်တက်ရာတွင် ဟင်္သာငှက်တစ်ကောင်သာ နေရန်သာ နေရာရှိတော့သည်။
ဆေးရေးပန်းချီများ၊ ပန်းပုရုပ်တုများတွင် ဟင်္သာငှက်နှစ်ကောင်နားနေပုံကို ပဲခူးမြို့တွင် ဘုရားကျောင်းကန်များတွင် တွေ့နိုင်ပေသည်။
အရှေ့ဘက်တွင် မြန်မာနိုင်ငံ၏ ဉာဏ်တော်အမြင့်ဆုံး စေတီတော် ဖြစ်သော ရွှေမော်ဓောစေတီတော်ကို ဖူးမြော်နိုင်သည်။
ဟင်္သာကုန်းသည် ဘူမိဗေဒပညာရှင် ဒေါက်တာညီညီ ၏ အဆိုအရ လွန်ခဲ့သော နှစ်ပေါင်း(၁၅)သန်းခန့်ကပင် ပင်လယ်ရေပြင်အောက်မှကျွန်းအဖြစ် ပေါ်ပေါက်လာခဲ့ သည်။
ထိုအချိန်က ပဲခူးတစ်ဝိုက်တွင် ပင်လယ်ပြင်များဖြစ်နေပြီး ဟင်္သာကုန်းနေရာတွင်သာ ဟင်္သာတစ်ကောင်သာ နားနေရန်နေရာရှိကြောင်း သိရသည်။
ထို့ကြောင့် ဟင်္သာဖိုမ နှစ်ကောင်တို့သည် ပင်လယ်ရေပြင်ကိုဖြတ်၍ နားခဲ့တဲ့နေရာဖြစ်ကြောင်း သိရသည်။
ထို့ကြောင့် ပဲခူး၏သင်္ကေတမှာ ဟင်္သာ နှစ်ကောင်နားနေပုံဖြစ်သည်။
အိန္ဒိယပြည် ဥဿလနယ်မှ မွန်များလာရောက် နေထိုင်ရာ အရပ်ဖြစ်၍ ဥဿာပဲကူးဟု ခေါ်ဆိုကြသည်။
ဝမ်းပဲကို မွန်ဘာသာဖြင့် ဟံသာဟု အဓိပ္ပာယ်ရသဖြင့် ဟံသာဝတီဟု ခေါ်ဝေါ်ခဲ့သည်။
ဟံသာကျွန်း၊ ဟံသာကုန်းမှတစ်နည်း၊ ဟင်္သာကျွန်း၊ ဟင်္သာကုန်းဟူ၍ ခေါ်ဝေါ်လာခဲ့သည်။
ပထမ ဟံသာဝတီနန်းတော်ကုန်းကား ယခင်ပဲခူးရဲကျောင်းနှင့် မြောက်ဘက်၊ တောင်ဘက် ကုန်းမြေမြင့်ဖြစ်သည်။
ဂေါတမမြတ်စွာဘုရားရှင်သည် စူဋ္ဌာသာလ၊ မဟာသာလ ကုန်သည် ညီနောင်တို့ အား “ငါဘုရား ပရိနိဗ္ဗာန် စံတော်မူပြီးသည့်နောက် သာသနာတော်နှစ် တစ်ထောင့်သုံးရာ ကျော်လျှင် သင်တို့အားယခုချီးမြှင့်လိုက်သော ဤစံတော်တည်ရာ သုဒဿန တောင်၏ အရှေ့၊ ဟံသာပဗ္ဗတအမည်ရှိသောဌာန၌ သမလကုမ္မာ၊ ဝိမလကုမ္မာ အမည်ရှိ မွန်မင်းညီနောင် နှစ်ပါးတို့ကို သိကြားမင်း စောင်မ၍ မြို့သစ်နန်းသစ်တည်ပြီးလျှင် ဟံသာ၀တီပြည်ကြီး ဟု မော်ကွန်းစိုက်ထူပြီး သမလကုမ္မာမင်းသည် အဦးစမင်းပြုရလတ္တံ့။
ထိုမင်းသည် ဘုရား သာသနာတော်ကို သက်ဝင်ယုံစားသဖြင့် သာသနာ့ဒါယကာခံလတ္တံ့။
”ဟု ဗျာဒိတ် ထားရှိတော်မူသည့်အတိုင်းပင် သာသနာတော်နှစ် (၁၃၆၉)ခုနှစ်၊ မြန်မာသက္ကရာဇ် (၁၈၇)ခုနှစ်၊ တပေါင်းလပြည့်ကျော် (၁)ရက် တနင်္လာနေ့တွင် သမလမွန်မင်းကြီးက နန်းသိမ်းတော်မူခဲ့သည်။
သမလမွန်မင်းကြီးသည် မွေတော်ဓာတ်များစွာ ဌာပနာ၍ ဗြဟ္မနတ်လူတို့ ကိုးကွယ် ပူဇော်ရန် ကျတ်သုဝဏ္ဏဟံသာစေတီတော်ကို တည်ထားတော်မူခဲ့သည်။
ရသေ့ကြီးဦးခန္တီသည် နှစ်ပေါင်းကြာမြင့်ပြီဖြစ်၍ ယိုယွင်းပျက်စီးနေသော သမလ မွန်မင်းတည်ထားကိုးကွယ်တော်မူခဲ့သည့် ထိုကျတ်ပြတ် (ကျတ်သုဝဏ္ဏဟံသာစေတီတော်) ကို အသစ်ပြန်လည်တည်ထားကိုးကွယ်တော်မူခဲ့ရာ ယနေ့တိုင် ဟင်္သာကုန်းစေတီတော် ဟူ၍ ထင်ရှားကျော်ကြားလျက်ရှိသည်။
(ကျတ် = ဘုရား၊ ပြတ် = ဟင်္သာ) ဦးခန္တီသည် ခရစ်သက္ကရာဇ် (၁၉၂၃)ခုနှစ်၊ မြန်မာသက္ကရာဇ် (၁၂၈၆)ခုနှစ် ကျတ်ပြတ်ဘုရားငုတ်တိုရှိရာကုန်း၌ ဦးခန္တီ၏ ဟင်္သာကုန်းဘုရားကို တည်ခဲ့သည်။
ဤဘုရားနှင့် ရွှေမော်ဓောစေတီကို ယခုတိုင် တွေ့မြင်နေရသော သံစောင်းတန်းကြီးဖြင့် ဦးခန္တီ ဆက်သွယ်ပေးခဲ့သည်။
ဒုတိယကမ္ဘာစစ်ကြောင့် ဟင်္သာကုန်းဘုရား စောင်းတန်းများ ချို့ယွင်းပျက်စီးခဲ့သည်။
ဂျပန်စစ်လေယာဉ်ပျံများ၏ စစ်သေနတ်ဒဏ်ဖြင့် ပေါက်ပြဲသည့်အမိုးများကို အေဒီ ၁၃၅၁ ခုနှစ်တိုင်အောင် အစားထိုးမပြုပြင်နိုင်ခဲ့ပါ။
ရေဝေးသုသာန် သည် ရန်ကုန်မြို့၊ မြောက်ဥက္ကလာမြို့နယ်တွင် တည်ရှိသည်။
အရေးပါထင်ရှားသော မြန်မာများနောက်ဆုံး နေရလည်း ဖြစ်သည်။
သုသာန်ကို ရန်ကုန်မြို့တော်စည်ပင်သာယာရေးကော်မတီ၏ ပတ်ဝန်းကျင်ထိန်းသိမ်းရေးဌာနက ပြုပြင်ထိန်းသိမ်းလျက်ရှိသည်။
ရေဝေးသုသာန်တွင် အမျိုးမျိုးသောလူမျိုး၊ ကိုးကွယ်ယုံကြည်သူမျာအတွက် သင်္ချိုင်းများလည်း ရှိသည်။
ရေဝေးသုသာန်သည် ရန်ကုန်မြို့တွင် အလုပ်အရှုပ်ဆုံး သုသာန်တစ်ခု ဖြစ်သည်။
တစ်နေ့လျှင် အလောင်း ၇၀ မှ ၁၀၀ အထိ မီးသင်္ဂြိုဟ်လျက် ရှိသည်။
ထင်ရှားသော မြှုပ်နှံထားသူများ ဦးရာဇာတ် ရဲဘော်ကိုထွေး စိုင်းထီးဆိုင် နေဝင်းမောင် မင်းသိင်္ခ နတ်နွယ် နီကိုရဲ ခွန်ဆာKhun Sa (1933-2007). Find A Grave Memorial. ပါရဂူ သခင်အုန်းမြင့် ဦးလွင် မန်းသက်ဆန်း ဂျာနယ်ကျော်ဦးချစ်မောင် ဂျာနယ်ကျော် မမလေး ဝင်းတင် တယောဦးတင်ရီ အဖေကြီးဦးမြခင်(ရွှေရင်ကျော်ဣစ္ဆာသယမဟိဒ္ဓိစေဂိုဏ်းတော်ကြီး) ဦးအောင်သင်း ဦးကိုနီ ကိုးကား Category:မြန်မာနိုင်ငံရှိ သုသာန်များ။
ထိန်ပင်သုသာန် သည် လှိုင်သာယာမြို့နယ်၊ ရန်ကုန်မြို့တွင် တည်ရှိသည်။
ရန်ကုန်မြို့ရှိ အကြီးဆုံး သုသာန်များထဲမှ တစ်ခု ဖြစ်သည်။
ရန်ကုန်မြို့တော် စည်ပင်သာယာရေးကော်မတီ၏ ပတ်ဝန်းကျင်ထိန်းသိမ်းရေးဌာနက ထိန်းသိမ်းစောင့်ရှောက်လျက်ရှိသည်။
ထိန်ပင်သုသာန်တွင် လူမျိုးခြားနှင့် ဘာသာခြားများအတွက် သင်္ချိုင်းများလည်း ပါဝင်သည်။
ထင်ရှားသော မြှုပ်နှံထားသူများ ကိုကိုမောင် ကိုးကား Category:မြန်မာနိုင်ငံရှိ သုသာန်များ။
ကိုးမိုင်သင်္ချိုင်း သည် ရန်ကုန်မြို့တွင် တည်ရှိသည်။
တရုတ်လူမျိုးစုများ သင်္ဂြိုဟ်မြှုပ်နှံရာ သင်္ချိုင်း ဖြစ်သည်။
Basic4android ကို B4A ဟု လူသိများကြသည်။
Anywhere Software Ltd မှ ထုတ်လုပ်ရောင်းချသော ဆော့ဖ်ဝဲ တစ်ခု ဖြစ်သည်။
အန်းဒရွိုက်ဆော့ဖ်ဝဲ (Android Software) များကို လျင်မြန်စွာ တီထွင်နိုင်ရန် ပြုလုပ်ထားသော ဆော့ဖ်ဝဲတစ်ခုဖြစ်သည်။
အသုံးချဆော့ဖ်ဝဲများ B4A ဖြင့် ဂိမ်း၊ databases, connectivity, sensors နှင့် ဟာ့ဒ်ဝဲ အစရှိသည့် ဆော့ဖ်ဝဲများအားလုံးကို ဖန်တီးနိုင်သည်။
အသုံးပြုသူများ လက်ရှိတွင် မှတ်ပုံတင် အသုံးပြုသည့် တီထွင်သူ ၇၅၀၀၀ ရှိသည်။
ပြင်ပလင့်များ Basic4android site Online community ကိုးကား Category:BASIC compilers။
မိတ္ထီလာလေတပ်စခန်း သည် မန္တလေးတိုင်းဒေသကြီး၊ မိတ္ထီလာမြို့ရှိ တပ်မတော် လေတပ်စခန်းတစ်ခုဖြစ်သည်။
ကိုးကား ကဏ္ဍ:တပ်မတော်(လေ)၏ လေတပ်စခန်းဌာနချုပ်များ။
NGC 469 သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး ၁၈၆၄ ခုနှစ် နိုဝင်ဘာ ၃ ရက်နေ့တွင် Albert Marth ဆိုသူမှ ရှာဖွေတွေ့ရှိခဲ့သည်။
ကိုးကား ပြင်ပလင့် NGC 469 at spider.seds.org NGC 469 at WikiSky ကဏ္ဍ:မိန် နက္ခတ်တာရာ။
NGC 470 သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး ၁၇၈၄ ခုနှစ် ဒီဇင်ဘာ ၁၃ ရက်နေ့တွင် ဝီလီယံ ဟာရှယ် ဆိုသူမှ ရှာဖွေတွေ့ရှိခဲ့သည်။
NGC 471 သည် မိန် နက္ခတာရာမှ ခရုပတ်ပုံစံ ဂလက်ဆီဖြစ်ပြီး ၁၈၆၄ ခုနှစ် နိုဝင်ဘာ ၃ ရက်နေ့တွင် Albert Marth ဆိုသူမှ ရှာဖွေတွေ့ရှိခဲ့သည်။
NGC 472 သည် နှစ်ဘက်ခုံး ဂလက်ဆီဖြစ်ပြီး ၁၈၂၆ ခုနှစ်တွင် Heinrich d'Arrest ဆိုသူမှ ရှာဖွေတွေ့ရှိခဲ့သည်။
NGC 473 သည် မိန် နက္ခတာရာမှ နှစ်ဘက်ခုံး ဂလက်ဆီဖြစ်ပြီး ၁၇၈၄ အောက်တိုဘာ ၁၅ ရက်တွင် ဝီလီယံ ဟာရှယ်ဆိုသူမှ ရှာဖွေတွေ့ရှိခဲ့သည်။
ဂရင်းဖဲ‌တာဝါမီးလောင်မှုသည် အင်္ဂလန်၊ လန်ဒန်မြို့အနောက်ပိုင်း၊ မြောက်ကင်ဆင်းတန် ရပ်ကွက် ရှိ ၆၇ မီတာ (၂၂၀ ပေ) မြင့်သော ၂၄ ထပ်တိုက် အိမ်ရာတစ်လုံးတွင် ၁၄ ဇွန် ၂၀၁၇ ၌ ဖြစ်ပွားသည်။
မြို့ပြရဲတပ်ဖွဲ့က လူ ၃၀ သေဆုံးကြောင်း အတည်ပြုပြီး၊ ၂၈ ဦး ပျောက်ဆုံး သို့မဟုတ် သေဆုံးပြီဟု ယူဆကြောင်း၊ ၁၉ ဇွန် ၂၀၁၇ အထိ မျှော်လင့်သမျှတွင် အဆိုပါ ကိန်းဂဏန်းများ မြှင့်တက်လာနိုင်ဖွယ် ရှိသည်ဟု သတိပေးထားသည်။
အရေးပေါ်ဌာနသည် မီးလောင်မှု ပထမ သတင်းပေးချက်ကို ဒေသစံတော်ချိန် ၀၀:၅၄ ၌ ရရှိပြီး၊ မီးသည် ၂၄ နာရီခန့် လောင်ကျွမ်းခဲ့သည်။
အစဦးတွင် မီးသတ်ကား ၄၅ စီးနှင့် မီးသတ်သမား ရာကျော်သည် မီးလောင်မှုကို ထိန်းချုပ်ရန် ကြိုးစားပြီး၊ အဆောက်အဦ၏ ကျန်အပိုင်းများ ပျက်စီးသွားပြီးနောက် ပိုမြင့်သော အလွှာရှိ မီးထွက်ပေါက်များကို ထိန်းချုပ်ရန် ဆက်လက် ကြိုးပမ်းသည်။
အဆောက်အဦ ပြိုကျမည် စိုး၍ အနီးအနားရှိ နေထိုင်သူများကို နေရာရွှေ့ပြောင်းပေးခဲ့သော်လည်း၊ အဆောက်အဦသည် တော်ရုံနှင့် မပြိုလောက်အောင် ခိုင်မာနေခဲ့သည်။
ကနဦးမီးလောင်ချိန်တွင် တစ်ယောက်အိပ် နှစ်ယောက်အိပ် ၁၂၀ ခန်းပါသည့် အထပ်များတွင် လူပေါင်း ၆၀၀ ကျော် ပိတ်မိနေနိုင်ခဲ့သည်။
မီးသတ်သမားက ၆၅ ဦး ကယ်တင်ခဲ့သည်။
၇၅ ဦးသည် လန်ဒန်တဝိုက် ဆေးရုံ ၅ ရုံတွင် တင်ထားပြီး၊ ၁၇ ဦးမှာ စိုးရိမ်ရသည်။
ရှာဖွေမှုများကို ၁၆ ဇွန် ၂၀၁၇ တွင် အဆောက်အဦ အန္တရာယ် မကင်းမှုကြောင့် ခေတ္တ ရပ်ထားပြီး၊ နောက်တစ်ရက်တွင် ကယ်ဆယ်သူများကို ပြန်လည် ဝင်ရောက်ခွင့် ပြုလိုက်ပြီး၊ ထိပ်ဆုံးအလွှာထိ ရောက်ရှိ ရှာဖွေသည်။
Metropolitan Police Commissioner at Press Conference 17 June 2017 မီးလောင်မှု အကြောင်းရင်းကို မသိခဲ့ကြချေ။
မီးကူးလောင်မှု လျင်မြန်ရသည့်အကြောင်းရင်းမှာ မကြာသေးမီက နံရံပြည့် ကပ်လိုက်သော အပြင်ပိုင်း အလှဆင် ကြွေပြားအကာများကြောင့်ဟု ယုံကြည်ကြသည်။
လန်ဒန် မြို့တော်ဝန် ဆဒစ်ခန်းက မီးသတ်ဌာနက လာရောက်မကယ်မီ၊ လူများကို သူတို့တိုက်ခန်းထဲ နေမြဲအတိုင်း နေရန် ပြောခဲ့သော မီးဘေးလမ်းညွှန်ချက်များကို ဝေဖန်လိုက်သည်။
ဤအကြံဉာဏ်ကို လိုက်နာသူများ သေဆုံးသွားကြောင်း သိရသည်။
ဤအကြံမှာ အဆောက်အဦတွင်း ဖြစ်သည့် မီးလောင်မှုကို ညွှန်းရာ၌ တည်မှီပြီး၊ မီးသည် အဆောက်အဦ အပြင်ပိုင်းမှ တစ်ဆင့် လျင်မြန်စွာ ကူးစက်သွားသည့်အခါ မဖြစ်နိုင်ဖွယ်ရာ အကြံ ဖြစ်လာသည်။
၂၀၁၃ ကတည်းက၊ အိမ်ရာအဖွဲ့အစည်း ဖြစ်သော ဂရင်းဖဲအက်ရှင်းဂရုသည် မီးဘေးအန္တရာယ်နှင့် ပတ်သက်၍ စိတ်ပူကြောင်း ထပ်ခါတလဲလဲ ဖော်ပြခဲ့ပြီး၊ နိုဝင်ဘာ ၂၀၁၆ တွင် တိုက်စီမံခန့်ခွဲရေးကို မီးကြီး အကြီးအကျယ် လောင်ပြီးမှ မီးဘေးသတိပေးချက်နှင့် မီးဘေးကာကွယ်ရေးဆိုင်ရာ ပြုပြင်ထိန်းသိမ်းရေးကို ကောင်းကောင်းလုပ်မှာလားဟု သတိပေးခဲ့သည်။
၁၆ ဇွန် ၂၀၁၇ တွင် ဖြစ်စဉ်အပေါ် ကိုင်တွယ်ပုံကို အဝေဖန်ခံနေရသော ဝန်ကြီးချုပ် သီရဆာ မေးက မီးဘေးဒုက္ခသည်များအတွက် ရန်ပုံငွေ ၅ သန်းကို ကြေညာလိုက်ပြီး၊ အိမ်ရာမဲ့သွားသူများသည် စတာလင်ပေါင် ၅၅၀၀၊ အိမ်ထောင်စု တစ်စုလျှင် အနည်းဆုံး ငွေသား ပေါင် ၅၀၀ ပေးအပ်ရန်နှင့် ငွေစာရင်းအကောင့် တစ်ခုလျှင် ပေါင် ၅၀၀၀ ပေးရန်တို့ ဖြစ်သည်။
အဆောက်အဦ ဂရင်းဖဲတာဝါသည် လန်ဒန် ‌အနောက်စွန်း မြောက်ကင်ဆင်းတန်ရပ်တွင် ရှိပြီး၊ အလုပ်သမားလူတန်းစား အိမ်ရာများ ဝန်းရံထားသည်။
တာဝါကို ဘိုရော့ကောင်စီ(borough council)ကိုယ်စား၊ အင်္ဂလန်တွင် အကြီးမားဆုံး အိမ်ငှားစီမံခန့်ခွဲရေးအဖွဲ့အစည်း(TMO) ဖြစ်သော ကင်ဆင်းတန်နှင့် ချဲလ်ဆီး အိမ်ငှားစီမံခန့်ခွဲရေးအဖွဲ့အစည်း (Kensington and Chelsea Tenant Management Organisation (KCTMO))က ခန့်ခွဲ၍ ဘိုရော့အပိုင်းရှိ ပိုင်ဆိုင်မှု ၁၀၀၀၀ ခန့်ကို စီမံခန့်ခွဲနေရသည်။
ဆောက်လုပ်ရေး ၂၄ ထပ်ရှိ တာဝါဘလောက်ကို ကလစ်ဖို့ ဝါးဒင်နှင့် အသင်းက ထိုခေတ်က အကြမ်းပတမ်း စတိုင်နှင့် ၁၉၆၇ တွင် ဒီဇိုင်း ထုတ်သည်။
၁၉၇၀ တွင် ကောင်စီက ကြမ်းခင်းအဆင့်အဖြစ် ဆောက်လုပ်ရေး စတင်သည်။
ကောင်စီ၏ ကြီးကြပ်မှုဖြင့် ကန်ထရိုက်တာများ ဖြစ်သော လန်ဒန်မြို့၊ လေ့တန်၏ A E Symes အဖွဲ့က ၁၉၇၂ တွင် စတင် ဆောက်လုပ်ပြီး၊ ၁၉၇၄ တွင် ပြီးစီးသည်။
၆၇ မီတာ (၂၂၀ ပေ) မြင့် အဆောက်အဦတွင် အိပ်ခန်း တစ်ခန်း၊ နှစ်ခန်းတွဲ ၁၂၀ ပါသော အလွှာများ (၂၄ ထပ်တွင် အထပ် ၂၀ မှာ တစ်ထပ်လျှင် အိမ်ထောင်စု ၆ စုနှုန်းနှင့် ကျန်လေးထပ်မှာ အလွတ်သဘော ထားသည်) ပါဝင်ကာ၊ လူပေါင်း ၆၀၀ ထိ နေထိုင်ပြီး၊ ၂၀၁၅-၁၆ တွင် ပြန်လည် ပြုပြင် မွမ်းမံခဲ့သည်။
Grenfell Tower regeneration Project Error in webarchive template: Check |url= value. Empty. Category:Webarchive template errors , rbkc.gov.uk; accessed 16 June 2017. အဆောက်အဦ မူလတည်ဆောက်သူ ဗိသုကာချုပ် Nigel Whitbread က အဆောက်အဦကို သေချာ ‌ဒီဇိုင်းထုတ်ထားသည် ဖြစ်၍ နောင် နှစ်တစ်ရာ ခံလိမ့်မည်ဟု ၂၀၁၆ တွင် ပြောခဲ့သည်။
ပြန်လည်မွမ်းမံခြင်း တာဝါကို ပြင်ဆင်မွမ်းမံရန် ၂၀၁၂ တွင် အစီအစဉ်ကို အများပြည်သူသို့ ချပြသည်။
Studio E Architects က ကြီးကြပ်သော စတာလင်ပေါင် ၈.၇ သန်း ကုန်ကျသည့် ပြင်ဆင်မွမ်းမံမှုကို ကန်ထရိုက်စီမံအုပ်ချုပ်ရေး(contract administration)အတွက် (Artelia)နှင့် ပူးပေါင်းသော အိစ်ဆပ်ဆက်(East Sussex)ပြည်မှ ဖောရက်ရိုး(Forest Row)ရွာ၏ ရိုင်ဒန်လီမိတက်(Rydon Ltd)ကုမ္ပဏီက တာဝန်ခံ၍ စပယ်ရှယ်လစ် စက်ပိုင်းဆိုင်ရာနှင့် လျှပ်စစ်ပစ္စည်း အတိုင်ပင်ခံအဖြစ် မက် ဖော့ဒမ်း(Max Fordham)က တာဝန်ခံကာ ၂၀၁၆ တွင် ပြီးစီးသည်။
၂၀၁၅-၂၀၁၆ တွင် ပရောဂျက်၏ တစိတ်တပိုင်းအဖြစ်၊ အဆောက်အဦ သပ်ရပ်လှပစေရန် ဟူ၍ ကွန်ကရစ် အကြမ်းထည်တွင် ပြတင်းပေါက်အသစ်များနှင့် အလူမီနီယံ ကန်ပဆိုက် မိုးရေကာ ကြွပ်ပြားသစ်များ ကပ်ခြင်း(aluminium composite rainscreen cladding) ပြုလုပ်သည်။
အမျိုးအစား နှစ်မျိုးကို သုံးသည်။
ကွိုင်အုပ်ထားသော အလူမီနီယံ ၂ ပြားပါသည့် အာခရွန်းနစ်၏ ရေးနိုဘွန်း(Arconic's Reynobond)နှင့် ရေးနိုလပ် အလူမီနီယံ ပြား(Reynolux aluminium sheets) ဖြစ်သည်။
ထိုဟာများအောက်တွင်၊ တိုက်ခန်းနံရံ၏ အပြင်ဘက်ကို အသေစွဲထားသော စီလိုတက် အပူကာ(Celotex RS5000 PIR thermal insulation)များ ရှိသည်။
ထိုလုပ်ငန်းကို အိစ် ဆပ်ဆက်(East Sussex)၊ ခရိုးဘိုရော့(Crowborough)မှ ဟာလီဖာ့ကိတ်(Harley Facades)က တပ်ဆင် ဆောင်ရွက်ပြီး၊ ၂.၆ သန်း ကုန်သည်။
မူလကန်ထရိုက်တာ ဖြစ်သော လိဒ်ဘစ်တား(Leadbitter)သည် KCTMO အိမ်ရာမြေအဖွဲ့အစည်း၏ ပယ်ချခြင်းကို အဘယ်ကြောင့် ခံရသနည်း ဟူမူ သူတို့ ပြောသော ၁၁.၂၇၈ သန်းသည် ပြင်ဆင်မွမ်းမံရန် ခွင့်ပြုပေးထားသော ဘတ်ဂျက်ထက် ၁.၆ သန်း ဈေးမြင့်နေသောကြောင့် ဖြစ်‌သည်။
ကန်ထရိုက်ကို ယှဉ်ပြိုင်သူ တင်ဒါရှင်သို့ ပေးလိုက်သည်။
တင်ဒါ ရရှိသူ ‌ရိုင်ဒန် ပေးသော ဈေးမှာ လိဒ်ဘစ်တားထက် ၂.၅ သန်း နည်းသောကြောင့် ဖြစ်သည်။
မီးလောင်ပြီး သုံးလေးငါးနာရီအကြာတွင်၊ မွမ်းမံရာ၌ ပါဝင်သော ကုမ္ပဏီများထဲမှ တခုဖြစ်သည့် လေဝင်လေထွက်ကုမ္ပဏီ ဝစ်ယူကေ(WITT UK)သည် ၎င်း၏ ဝက်ဆိုဒ်မှနေ၍ မွမ်းမံခြင်းဆိုင်ရာ သတင်းအချက်အလက် အကိုးအကားများအားလုံးကို ဖယ်ရှားပစ်သည်။
ပြန်လည်ပြင်ဆင်စဉ်က အဆောက်အဦ၌ တပ်ဆင်ရသော လေ၊ မီးခိုး ဝင်ထွက်ပေါက်နှင့် စွန့်ထုတ်ခြင်း စနစ်နှင့် ပတ်သက်ပြီး တာဝန်ခံခဲ့၍ ဖြစ်သည်။
Safety concerns နေထိုင်သူများသည် မီးဘေးလုံခြုံရေးနှင့် တိုက်ခန်းထိန်းသိမ်းရေး မအောင်မြင်မှုအတွက် ကောင်စီကို ဝေဖန်ကြသည်။
ဇူလိုင် ၂၀၁၄ ထုတ် ဂရင်းဖဲတာဝါ သတင်းစာငယ် တစောင်တွင်၊ KCTMO က မီးလောင်မှု ဖြစ်လျှင် နေထိုင်သူများသည် တိုက်ခန်းအတွင်း နေရန် (သင်တို့ကို ဘာလုပ်ပါ မပြောမချင်း နေမြဲအတိုင်း နေကြပါဟူသော အလွန် ကောင်းမွန်သည့် စံပြုချက်) ညွှန်ကြားခဲ့ပြီး အထပ်တထပ်စီတွင် ရှိသော ရှေ့တံခါးများသည် မိနစ် ၃၀ ကျော်ထိ မီးဘေးမှ လွတ်မြောက်စေနိုင်သည်ဟု ဖော်ပြခဲ့သည်။
၂၀၁၆ မေလ စာစောင်တွင် မီးသတ်က ပေးသော အကြံဉာဏ်ဟု ဆိုကာ အလားတူ သတင်းမျိုး ပါလာသည်။
မီးခိုးလန့်စနစ် အဆင့်မြှင့်ထားပြီး ဖြစ်သည်။
မီးသတ်မှ အခိုင်အမာ ပြောလိုသည်မှာ မီးသည် သင့်ရှိနေသော အိမ်ထဲမှ လောင်ခြင်း မဟုတ်လျှင်၊ သင့်အိမ်တွင်မှာပဲ နေထိုင်ခြင်းသည် အလုံခြုဆုံး ဖြစ်သည်။
မီးသတ်သည် သတင်းပို့ချက်ကို ရရချင်း အလျင်အမြန် ရောက်လာမည်သာ ဖြစ်သည်။
မီးလောင်ပြီးနောက် ကောင်စီခေါင်းဆောင် နီကိုလပ် ပဂက် ဘရောင်းက မွမ်းမံမှုကို မကြာသေးခင်က ပြုလုပ်စဉ် ဂရင်းဖဲတာဝါ နေထိုင်သူများသည် ရေဖြန်းတပ်ရန် လိုလားသည့် အမြင်မျိုး မရှိခဲ့ဟု ပြောသည်။
တပ်မည် ဆိုပါကလည်း မွမ်းမံခြင်း ကြန့်ကြာမည်ကို စိုးခဲ့ကြသည်ဟုလည်း ပြောသည်။
အိုင်တီဗီသတင်းထောက် ဂျိုးဟီးစ်က ရေဖြန်းတပ်မည့်အကြောင်း တယောက်မှ ပြောသံ မကြားခဲ့ကြဟု ဆိုသည်။
၂၀၁၂ အစီရင်ခံစာတွင် ဗြိတိန် အလိုအလျောက် ‌မီးဘေးရေဖြန်း အသင်းက ရေဖြန်းများကို ဂရင်းဖဲ‌တာဝါအတွက် တထပ်လျှင် ပေါင် ၁,၁၅၀ နှုန်းဖြင့် တတိုက်လုံးအတွက် ပေါင် ၁၃၈,၀၀၀ ကုန်ကျခံ၍ ပြန်လည် တပ်ဆင်ပေးနိုင်ခဲ့မည် ဖြစ်ကြောင်း ပြောသည်။
၁၈ ဇွန် ၂၀၁၇ တွင်၊ နစ်နာသူတဦး၏ ဖခင်ဖြစ်သူ ဂျော်ဂျီယို ဂွတ္တာဒီ(၂၇ နှစ်)သည် မီးမလောင်မီ သုံးလအလိုက ထိုတိုက်သို့ ပြောင်းရွှေ့လာသော ဗိသုကာ ဖြစ်ပြီး၊ မကြာသေးခင်က ပြန်လည်ပြင်ဆင် ပြီးစီးသော်လည်း၊ သူ၏ သားက အဆောက်အဦကြီး မလုံခြုံဟု ထင်နေကြောင်း သူ့ကို ပြောပြခဲ့သည်ဟု မီဒီယာများကို ပြောပြသည်။
Grenfell Action Group နေထိုင်သူများအဖွဲ့အစည်းတခု ဖြစ်သော ဂရင်းဖဲအက်ရှင်ဂရု(GAG)သည် အကြီးစားလုံခြုံရေးပြဿနာများကို အလေးပေး ဖော်ပြသည့် ဘလော့ တခုကို တည်ထောင်ခဲ့သည်။
၂၀၁၃ တွင် လုံခြုံရေးအန္တရာယ်များကို မှတ်တမ်းတင်ထားသည့် ကျန်းမာရေးနှင့် လုံခြုံရေးအရာရှိ တဦးက ပြုလုပ်သည့် ၂၀၁၂ မီးဘေး ကြိုတင်ကာကွယ်ရေး စာတမ်းကို ဖော်ပြခဲ့သည်။
တာဝါရှိ မီးသတ်ကိရိယာများသည် မစစ်ဆေးသည်မှာ လေးနှစ်တောင် ရှိပြီ၊ ဤတိုက်ရှိ မီးသတ်ဆေးဗူးများသည် သက်တမ်းကုန်နေပြီ၊ အချို့မှာ ဟောင်းမြင်းလွန်း၍ မီးသတ်ဘူးများပေါ်တွင် မဖွယ်မရာ စာလုံးများ လက်ကမြင်းထားသည်။
ဤအကြောင်းကို KCTMO management နှင့် ကောင်စီသို့ အကြောင်းကြားသော်လည်း မည်သည့် ပြန်ကြားချက်မှ မရရှိခဲ‌့ချေ။
ဇူလိုင် ၂၀၁၃ တွင် ကောင်စီက ဂရု၏ ဘလော့ဂါများကို နာမည်ဖျက်မှု အသရေဖျက်မှုနှင့် တရားစွဲမည်ဟု ဥပဒေနှင့် ခြိမ်းခြောက်သည်။
ဇန်နဝါရီ ၂၀၁၆ တွင် မီးများ လောင်လျှင် လူများ ပိတ်မိနေနိုင်သည်၊ အဆောက်အဦတွင် ဝင်ပေါက် တပေါက်သာ ရှိပြီး၊ ကော်ရစ်ဒါတွင် မွေ့‌ယာဟောင်းများ ကဲ့သို့သော အမှိုက်များနှင့် ပြည့်နေသည်ကိုလည်း မရှင်းလင်းဟု GAG က ထောက်ပြသည်။
သည် မကြာခဏဆိုသလိုပင် အခြား တာဝါတိုက်များတွင် လောင်သောမီးကို မှီး၍ ဂရင်းဖဲအတွက် အန္တရာယ်ကို သတိပေးသည်။
နိုဝင်ဘာ ၂၀၁၆ တွင် က အွန်လိုင်းတွင် (KCTMO)ကို တိုက်ခိုက်သော ဆောင်းပါး တင်လိုက်ပြီး၊ စည်းကမ်းမရှိသော မကောင်းဆိုးဝါး၊ မာဖီးယားဂိုဏ်းအသေးစားဟု ဆိုကာ၊ ကျန်းမာရေးနှင့် လုံခြုံရေး ဥပဒေများကို လျစ်လျူပြုထားသည်ဟု ကောင်စီကို စွပ်စွဲလိုက်သည်။
GAG က "အမှိုက်စမှ မီးပွား ဖြစ်လာလျှင် KCTMO အိမ်ရာမြေအဖွဲ့အစည်းသည် ယှဉ်ပြိုင်နိုင်စွမ်း မရှိသည်ကို ပေါ်လွင်သွားပြီး ချိနှဲ့လာလိမ့်မည်ဟု လည်းကောင်း၊ ကျွန်တော်တို့ရဲ့ မြေပိုင်ရှင်တွေဟာ အိမ်ငှားသူနဲ့ နေထိုင်သူတွေ လုံခြုံရေးနှင့် ကျန်းမာရေးအတွက် တာဝန်ရှိတာကို ဘယ်လောက်ကြာကြာနှင့် ဘယ်လို ဆိုးဆိုးရွားရွားကို ဥပေက္ခာ ပြုထားလဲ ဆိုတာကို အာဏာပိုင်တွေကို သိအောင် ကျွန်တော်တို့ လုပ်ပိုင်ခွင့်ထဲက ဖြစ်နိုင်သမျှ လုပ်ဖို့၊ KCTMO ရဲ့ စီမံခန့်ခွဲမှု အမှားတွေကို ခြောက်လှန့်ဖို့ ဒီဘလော့မှာ တင်မယ့် စကားလုံးတွေ ပြန်လာမယ့် အချိန် မကြာတော့ပါဘူး၊ အဲအချိန်ကျမှ သူတို့ကို သတိမပေးဘူးလို့ မပြောပါနဲ့"ဟု ဆိုခဲ့သည်။
ဂရုသည် ဂရင်းဖဲတာဝါတွင် မီးဘေးလုံခြုံရေးနှင့် ထိန်းသိမ်းရေး လေ့ကျင့်မှုများကို ဝေဖန်သည့် အခြား ဆောင်းပါးများကိုလည်း ထုတ်ပြန်ခဲ့သည်။
မီးဘေးနှင့် သေဆုံးသူများ မီးသည် ၁၄ ဇွန် ၂၀၁၇ နံနက် အစောပိုင်းတွင် စတင်လောင်ကျွမ်းခဲ့သည်။
လန်ဒန်မီးသတ်တပ်ဖွဲ့သည် ၀၀:၅၄ တွင် ဖုန်းလက်ခံရရှိပြီး၊ မီးသည် လေးလွှာမှ စလောင်ကြောင်း သတင်းပို့ကြသည်။
အဆောက်အဦအတွင်း ရှိ လူများသည် အနီးပတ်ဝန်းကျင် အိမ်နီးနားချင်းများကို သတိပေး၍ အဆောက်အဦမှ ထွက်ခွာရန် စတင်ကြသည်။
ရမဒန်ဥပုသ်နေ့ ဖြစ်၍၊ အာရုဏ်ဆွမ်း(suhur) ထချက်ရန် မူစလင်များ နိုးနေကြရာ၊ သူတို့ သတိပေးမှုကြောင့် အိမ်နီးချင်းများ လွတ်မြောက်ကြရသည်။
မီးသည် ထိုတိုက်ခန်း၏ မီး‌ဖိုချောင်မှ ထလောင်ပြီး၊ မီး‌လောင်သော အဆောက်အဦ၏ အပြင်ဘက်သို့ ကူးစက်သည်တွင် ကြောက်စရာကောင်းသော နှုန်းဖြင့် လောင်ကျွမ်းတော့သည်။
မီးသတ်ကား ၄၅ စီးမှ မီးသတ်သမား ၂၅၀ သည် လူကယ်ရန် နှင့် မီးညွန့် ကျိုးအောင် ကြိုးစားကြသည်။
မီးလန့်အလန်း မြည်ပြီး ခြောက်မိနစ်တွင် ပထမ အသုတ် ရောက်သည်။
မီးသတ်သမားများသည် လူကယ်ရန် အဆောက်အဦအတွင်း ဝင်ရာ ပြင်းထန်သော အပူရှိန်ကြောင့် နှောင့်နှေးရသည်ဟု သတင်းပို့ကြသည်။
မီးရှိန်ပြင်းစဉ်၊ ရာပေါင်းများစွာသော မီးသတ်သမားများသည် အဆောက်အဦအတွင်း ရောက်ရှိနေခဲ့သည်။
တိုက်ပြင် ထိုးထွက်လောင်ကျွမ်းနေသော မီးသည် အပေါ်ဘက်သို့ ကူးစက်သွားပြီး အခြားတစ်ဖက်တွင် တိုက်အတွင်း ပြန်လည်ကူးစက် လောင်ကျွမ်းသည်။
အသက်ရှုပိုက် တပ်ထားသော ကယ်ဆယ်ရေးသမားများသည် အဆောက်အဦထဲ ပိတ်မိနေသော လူများကို ရှာဖွေ ကယ်ထုတ်ကြသည်။
လေးထပ်တွင် မီးခိုးလုံးများ ဖုံးနေ၍ ဘာမှ မမြင်ရဟု တင်ပြကြသည်။
သုံးနာရီကြာ မီးသတ်ပြီးသော မူလမီးသတ်သမားအဖွဲ့ကို လူသစ်များဖြင့် အစားထိုးကာ မီးဆက်သတ်ကြသည်။
လန်ဒန် မီးသတ်တပ်ဖွဲ့က မီးသတ်သမားများသည် အဆောက်အဦမှ လူ ၆၅ ဦးကို ကယ်တင်ခဲ့ပြီး၊ ၂၄ ထပ်လုံး ရောက်ရှိသည်ဟု တင်ပြသည်။
နေထွက်လာသည်အထိပင်၊ မီးသတ်သမားများသည် မီးနှင့် တိုက်ပွဲဝင်ရင်း၊ လူများ ပိတ်မိနေသည့် နေရာများကို ရေဖျန်းရန် ကြိုးစားနေဆဲ ဖြစ်သည်။
အဆောက်အဦမှ မီးစများ ကျလာသောကြောင့် စောင့်ကြည့်နေသော လူအုပ်ကြီးသည် နောက်သို့ ရှဲသွားကြသည်။
၄ နာရီ ၁၄ မိနစ်တွင်၊ မြို့ပြရဲဌာန အရာရှိများက ဘေးက ရပ်ကြည့်နေသော လူအုပ်ကြီးကို ဤအတိုင်း မနေကြရန်၊ အဆောက်အဦတွင်း ပိတ်မိနေသော မိမိ အသိအကျွမ်းများကို ဖုန်းဆက်နိုင်လျှင် ဖုန်း၊ အင်တာနက် စသည်ဖြင့် ဆက်သွယ်ကြပြီး၊ မီးသတ်အလာကို စောင့်မနေဘဲ မိမိတို့ ဘာသာ လွတ်မြောက်အောင် ကြိုးစားဖို့ ပြောရန် ညွှန်ကြားသည်။
၅ နာရီတွင် ‌အဆောက်အဦသည် လောင်နေဆဲ၊ ဆိုးဆိုးရွားရွားလည်း ပျက်စီးနေပြီ။
မျက်မြင်သက်သေများက လူအချို့ အထဲ၌ ပိတ်မိနေသည့်အပြင်၊ အချို့က ကလေးချီထားပြီး၊ အကူအညီ လို၍ ပြတင်းပေါက်မှ လက်ပြနေကြောင်း ပြောကြသည်။
မိဘများသည် ကလေးများကို အောက်ရှိ လူအုပ်ထဲ ပစ်ချပေးကြကြောင်း မျက်မြင် ၂ ဦး ပြောပြချက်အရ သိရသည်။
ထိုထဲတွင် ကိုးထပ် သို့ ဆယ်ထပ်မှ ပစ်ချလိုက်ပြီးနောက် ဖမ်းမိသွားသော မွေးကင်းစ တစ်ဦးနှင့် ငါးထပ် သို့ ခြောက်ထပ်မှ ကျလာသော ကလေးငယ် တစ်ဦးတို့ ပါဝင်သည်။
အချို့ မျက်မြင်သက်သေများက လူ အချို့သည် ခုန်ချကြသည်ဟု ပြောပြသည်။
အနည်းဆုံး လူတစ်ဦးသည် စောင်များကို ဖုထုံး ချည်ကာ ကြိုးလုပ်ပြီး မီးလောင်နေသော အဆောက်အဦမှ လွတ်မြောက်သွားသည်။
အဆောက်အဦရှိ ဂက်စ်ပိုက်လိုင်းမှ ပေါက်ကွဲသံများကိုလည်း မကြာမကြာ ကြားကြရသည်။
၁၄ ဇွန် မွန်းလွဲသည့်တိုင် တာဝါ၏ အထက်ထပ်များတွင် မီး ဆက်လက် လောင်ကျွမ်းနေသည်။
နောက်ထပ် ၂၄ နာရီအတွင်း မီးညွန့်ကျိုးလိမ့်မည်ဟု မီးသတ်သမားများက မျှော်လင့်နေခဲ့သည်။
အဆောက်အဦ ပြိုကျမည့် အန္တရာယ် ရှိသော်ငြားလည်း၊ တည်ဆောက်ရေး အင်ဂျင်နီယာများက အန္တရာယ် မရှိနိုင်လောက်ကြောင်း၊ ရှင်ကျန်သူများနှင့် အလောင်းများကို ကောက်ရန် ကယ်ဆယ်ရေးအဖွဲ့က ဝင်‌သွားနိုင်လောက်ကြောင်း ဆုံးဖြတ်သည်။
မီးသတ်သမား တစ်ယောက်စီ၏ ခေါင်းပေါ်၌ ကန့်လန့်ဖြတ် ဒိုင်းကာများ တပ်‌ဆင်ပေးပြီး၊ မတော်တဆ အုတ်ကြွပ်ပြားများမှ မီးစများကဲ့သို့သော လေးလံသည့် အပျက်အစီးများ ကျလာခြင်းမှ ကာကွယ်သည့် အစီအမံများ ပြုလုပ်ပေးသည်။
(မီးလောင်သည့် နေရာတွင် အများပြည်သူသုံး သင်ပုန်းဖြူပေါ်တွင် တစုံတစ်ယောက်က ဘုရားသခင် ကောင်းချီးပေးပါစေ၊ ဆွက်အဖွဲ့(God Bless You, SWAT)ဟူသော စာသားကို ရေးသားထားသည်။
)BBC TV news footage မီးလောင်ပြီးနောက်၊ မီးသတ်မှ ဒရုန်းများ လွှတ်တင်ပြီး ပြတင်းပေါက်များကို ဖြတ်ကာ သေဆုံးသူများကို ‌ရှာဖွေကြသည်။
BBC TV news footage သေဆုံးသူများ ၁၇ ဇွန် ၂၀၁၇ အထိ၊ လူပေါင်း ၃၀ သေဆုံးပြီး၊ နောက်ထပ် ၂၈ ဦးသည် ပျောက်နေခြင်း သော်လည်းကောင်း၊ သေပြီ သော်လည်းကောင်း ယူဆကြောင်း ရဲမှ အတည်ပြုသည်။
၁၈ ဇွန် ၂၀၁၇ တွင် ရဲက ၁၉ ရက်နေ့တွင် ထုတ်ပြန်မှုအသစ်နှင့် အတူ မျှော်လင့်ရသော ထိခိုက်ဒဏ်ရာရမှု အတွက် ကိန်းဂဏန်းသည် မြင့်တက်လာကြောင်း ကြေညာသည်။
ဘီဘီစီက သေဆုံးသူစာရင်းသည် ၇၀ ထိ မြင့်တက်နိုင်သည်ကို သဘောပေါက်သည်ဟု ဆိုသည်။
ထိခိုက်သေဆုံးမှုများသည် အောက်ပါအတိုင်း တိုးလာသည်။
ဗြိတိန်စံတော်ချိန် ၅ နာရီတွင် မီးခိုးများ ရှုရှိုက်မိခြင်းကြောင့် လူများ‌စွာ ကုသခံနေရသည်ဟု ရဲက တင်ပြသည်။
၆ နာရီခွဲထိ၊ လူအယောက် ၅၀ ကို ချဲလ်ဆီးနှင့် ဝက်မင်စတာ ဆေးရုံ၊ တော်ဝင်ကော့လိပ်ဆေးရုံ၊ တော်ဝင် အခမဲ့ဆေးရုံ၊ စိန့်သောမတ်ဆေးရုံနှင့် စိန့်မေရီဆေးရုံ စုစုပေါင်း ၅ ရုံသို့ တင်ပို့ထားကြောင်း အစီရင်ခံသည်။
၉ နာရီခွဲထိ၊ လန်ဒန် မီးဘေး အထူးတာဝန်ခံ ဒန်နီ ကော်တွန်က မီးဘေ‌းကြောင့် လူသေဆုံးမှုများ ရှိသည် မှန်သော်လည်း၊ ‌အဆောက်အဦ ကြီးမားပြီး ရှုပ်ထွေးသည့်အတွက် ဘယ်နှဦး သေဆုံးမှန်း အတိအကျ မပြောနိုင်သေးကြောင်း တင်ပြသည်။
ကော်တွန်က ပြောသည်မှာ "ဒါက လုံးဝ မမျှော်မှန်းထားတဲ့ မတော်တဆ ဖြစ်ရပ်ပါပဲ၊ ကျမ မီးသတ်သမား လုပ်လာတဲ့ ၂၉ နှစ်လုံးမှာ ဒီလောက်အတိုင်းအတာ ကြီးမားတာမျိုး တစ်ခါမှ မမြင်ဖူးပါဘူး"ဟူ၍ ဖြစ်သည်။
၁၂ နာရီထိ၊ မြို့ပြရဲတပ်ဖွဲ့မှ အစီရင်ခံသည်မှာ မီးလောင်မှုတွင် ၆ ဦး သေဆုံးကြောင်း အတည်ပြု၊ ဆေးရုံတွင် ၇၀ ကျော် တင်ထား၊ ၂၀ မှာ အသည်းအသန် ဖြစ်နေကြောင်း ဖြစ်သည်။
လူပေါင်းများစွာ ပျောက်ဆုံးနေဆဲ ဖြစ်သည်။
အတည်ပြုလိုက်သော သေဆုံး အရေအတွက်သည် နောက်တွင် ၁၂ ဦးထိ တိုးလာပြီး၊ နောက်တစ်နေ့တွင် ၁၇ ဦးထိ တိုးလာသည်။
၁၆ ဇွန်ထိ၊ ရဲက ပြောသည်မှာ အသက်ရှင် ကျန်ရစ်သူများ ရှိနိုင်လိမ့်ဦးမည်ဟု မထင်တော့ကြောင်း၊ မီးရှိန်ပြင်း၍ အချို့ ခံရသူများသည် ခွဲခြားရန် လုံးဝ မဖြစ်နိုင်တော့ကြောင်း၊ နောက်ဆုံးသော သေဆုံးစာရင်းသည် ၁၀၀ ကျော်လိမ့်မည် ဖြစ်ကြောင်း ပြောသည်။
အလောင်းများစွာ တာဝါထဲ ရှိနေဆဲ ဖြစ်သည်။
၂၄ ဦးသည် ဆေးရုံ၌၊ ဤအထဲ ၁၂ ဦးသည် အရေးပေါ် ပြုစုနေရသည်။
အကြောင်းရင်း right|thumb|In the morning the smoke plume was still visible over a long distance. (Grenfell Tower is the building behind, Frinstead House is in front.)မီးလောင်သည့် အကြောင်းရင်းကို ၁၄ ဇွန်ထိ မဆုံးဖြတ်နိုင်သေးချေ။
‌မီဒီယာများစွာက အနာအဆာရှိသော ‌ရေခဲသေတ္တာ တစ်လုံးကြောင့် ဖြစ်နိုင်ကြောင်း တင်ပြသည်။
လေးလွှာတွင် နေသူတစ်ဦးက သူ့အိမ်နီးချင်း၏ ရေခဲသေတ္တာ မီးလောင်ချိန်တွင် မနက် ၁ နာရီ ထိုးနေ၍၊ သူတို့သည် လူများ နိုးအောင် တံခါးများ ချက်ချင်း လိုက်ခေါက်ကြသည်ဟု ဆိုသည်။
သူ့၏ ‌ပွင့်နေသော တံခါးမှ တစ်ဆင့် မီးဖိုချောင်ထဲတွင် မီးတောက် သေးသေးလေး မြင်ခဲ့ကြောင်း ဖော်ပြသည်။
နာရီဝက်အတွင်းတွင် အဆောက်အဦကို မီးက ဝါးမြိုလိုက်သည်ဟု ပြောပြသည်။
ရေဖြန်းစနစ် ကင်းမဲ့ခြင်းကိုလည်း များစွာ ဝေဖန်နေကြစဉ်၊ အဆောက်အဦ စည်းမျဉ်းများ ပင်တိုင်ဆောင်းပါးရှင် ဂျော့ဖ် ဝီကင်ဆန်က အကယ်၍ ဂက်စ် ယိုစိမ့်နေသည် သို့မဟုတ် အုတ်ကြွပ်များက အနာအဆာ ရှိနေသည် ဆိုလျှင်၊ ရေဖြန်းများ၏ အကျိုးသက်ရောက်မှု အနည်းငယ်သာ ရှိမည်ဟု ၁၄ ဇွန်တွင် ဗိသုကာဂျာနယ်၌ ရေးသားသည်။
အများပိုင်စင်္ကြံများ၌ မီးလောင်လွယ်သော ပစ္စည်းများ စုပုံထားသည်ဟု သတင်းရ၍ စီမံခန့်ခွဲမှု ညံ့ဖျင်းကြောင်း သိရသည်ဟု လည်း‌ ပြောသည်။
မီးသတ်သမဂ္ဂ အကြံပေး ဒေးဗစ် ဆစ်ဘာက အခန်းက စလောင်သည် မဟုတ်ဘဲ မီးဖိုခန်းမှ အမှန်တကယ် စတင်ခဲ့သည် ဆိုပါက ရေဖြန်းများက မီးတားနိုင်ခဲ့လိမ့်မည်ဟု ဆိုလိုက်သည်။
ခွဲခြမ်းစိတ်ဖြာခြင်း အချို့ တိုက်ခန်းနေထိုင်သူများက မီးစလောင်ချိန်တွင် မီးသတ်အလန်း မမြည်‌၊ သူတို့ လန့်နိုးလာသည်မှာ မီးသတ်အလမ်း မြည်၍ မဟုတ်ဘဲ၊ လူများက တံခါးကို ကြောက်လန့်တကြား ထုရိုက်၍ အကူအညီ အော်ဟစ်တောင်းခံသောကြောင့်သာ လန့်နိုးလာခြင်း ဖြစ်သည်ဟု ပြောစဉ်၊ အချို့ကလည်း အလမ်းမြည်သံနှင့် မီးခိုးလုံးများ မြင်ရ၍ မီးလောင်မှန်း သိသည်ဟု ပြောသည်။
မီးလောင်စဉ် မိမိတို့ တိုက်ခန်းတွင်း၌သာ နေထိုင်ရန် တိုက်ရိုက်ညွှန်ကြားသော ကောင်စီ၏ သတိပေးချက် "နေမြဲ"အကြံကို လျစ်လျူရှုခဲ့သူများ အသက်ရှင်သွားကြောင်း သူတို့က ပြောပြသည်။
အရေးပေါ်ဌာနသည် မီးများ ပြန့်နှံနေစဉ် မူလက "နေမြဲ"ဟု ထပ်တလဲလဲ ကြေညာနေသော်လည်း၊ နောက်တွင် ဤအကြံကို ပြောင်းပြန်လှန်လိုက်သည့် အချိန်တွင်မူ အဆောက်အဦမှ ထွက်ခွာရန် ခဲယဉ်းနေပြီ ဖြစ်သည်။
Grenfell Tower resident quoted as saying that 999 officers told them to stay put, dailymail.co.uk; accessed 16 June 2017. ဂရင်းဖဲအက်ရှင်ဂရုကလည်း အဖွဲ့ဝင်ဖြစ်သော လန်ဒန်အိမ်ရာကွန်ရက်အဖွဲ့အစည်းကြီးRadical Housing Network Error in webarchive template: Check |url= value. Empty. Category:Webarchive template errors , landforwhat.org.uk; retrieved 14 June 2017.က အစိုးရ၏ ညံ့ဖျင်းမှု၊ ဒေသခံ အာဏာပိုင်များ စီမံခန့်ခွဲမှု လွဲမှားမှု၊ နေထိုင်သူများနှင့် သူတို့အိမ်ရာများကို မထီလေးစားပြုမူမှုများ ပေါင်းဆုံသွားသောအခါ ရလဒ်အဖြစ် ကြောက်မက်ဖွယ် ကောင်းပြီး တားဆီးနိုင်ခဲ့သော ဝမ်းနည်းဖွယ် အဖြစ်အပျက် ဖြစ်ရသည်ဟု ဆိုသည်။